open-index/open-wikipedia-markdown huggingface dataset:
Johs Harviken

**Johannes «Johs» Harviken** (født 6. april 1943) i Hernes i Elverum) er en tidligere langrennsløper og snekker.

Han vant bronsemedaljen på 30&nbsp;km i Vinter-OL 1972 i Sapporo. Han gikk i det samme mesterskapet siste&shy;etappen på det norske stafettlaget (4 &times; 10&nbsp;km) som kom på sølvplass. Harviken ble norgesmester individuelt én gang (30&nbsp;km i 1970), og i 1967 ble han norgesmester i 3 &times; 10&nbsp;km stafett. Johs Harviken var kjent for å gå meget elegant på ski; hadde det blitt delt ut stil&shy;karakterer i langrenn ville han fått 5 &times; 20. Han gikk i alle år for Hernes IL og ble kalt stilløperen fra Hernes.

## Plasseringer i internasjonale mesterskap
* 1967: Nr. 8 på 50&nbsp;km i Lahtis
* 1968: Nr. 5 på 50&nbsp;km i Holmenkollen
* 1969: Nr. 2 på 50&nbsp;km i Holmenkollen
* 1971: Nr. 11 på 50&nbsp;km i Holmenkollen (med den klassiske sluttiden 3.33.33; dette er nøyaktig samme tid som Veikko Hakulinen vant denne distansen på i Holmenkollen i Vinter-OL 1952)
* 1972: Bronsemedalje på 30&nbsp;km Vinter-OL 1972 i Sapporo
* 1974: Nr. 11 på 50&nbsp;km i Holmenkollen
* 1975: Nr. 11 på 50&nbsp;km i Holmenkollen

## Plasseringer i norgesmesterskap
* 1966: Nr. 9 på 50&nbsp;km på Rena og nr. 10 på 30&nbsp;km på Hernes
* 1967: Bronsemedalje på 30&nbsp;km og nr. 4 på 15&nbsp;km, Skorovatn, nr. 5 på 50&nbsp;km, Mo
* 1968: Sølvmedalje på 15&nbsp;km, Bærum
* 1969: Sølvmedalje på 30&nbsp;km, Gjøvik
* 1970: Gullmedalje på 30&nbsp;km og sølvmedalje på 15&nbsp;km, Trondheim
* 1971: Bronsemedalje på 30&nbsp;km, Fåberg
* 1972: Nr. 7 på 15&nbsp;km, Tydal
* 1973: Nr. 10 på 15&nbsp;km, Lillehammer
* 1974: Bronsemedalje på 15&nbsp;km, Selbu
* 1975: Nr. 5 på 15&nbsp;km, Heddal
* 1976: Nr. 8 på 30 kma, Surnadal

## Referanser


## Litteratur
* 

## Eksterne lenker
*
Multi Phase Meters

**Multi Phase Meters AS** (MPM) var et teknologiselskap som leverte avanserte måleinstrumenter til oljeindustrien. Selskapet ble etablert av Hans Olav Hide og Arnstein Wee, og ble i 2009 oppkjøpt av FMC Technologies og ble i 2015 fusjonert inn i FMC Kongsberg Subsea. FMC Technologies fusjonerte med Technip i 2017 og er i dag TechnipFMC. Selskapet hadde hovedkontor i Stavanger, og avdelingskontorer i  Houston, Storbritannia og Italia. Teknologien og produktene til MPM ble utviklet i et såkalt *JIP* (Joint Industry Project) sammen med ledende internasjonale oljeselskap, hvor Eni, Norsk Hydro, Statoil, Shell, Total, ConocoPhillips var med i den innledende fasen. Senere kom flere selskap til. Utviklingen av selskap og teknologi ble støttet av Innovasjon Norge og Forskningsrådet.

## Teknologi
MPM-måleren benytter seg av egenutviklet bredbåndsteknologi (3D Broadband), som er en tomografisk metode basert på elektromagnestiske (EM) målinger. 
MFI måleren er unik på flere måter, først og fremst ved at den fungerer like godt for flerfase forhold (høyt væskeinnhold), som for våtgass (høyt gassinnhold) forhold. I tillegg er den selv-konfigurerende, i og med at den selv er i stand til å bestemme saltinnholdet i det produserte vannet, samt oljen og gassens fysiske egenskaper. Dette gjør at målingene er nøyaktige i det virkelige liv, der fluid egenskapene typisk vil endre seg over tid, og som en funksjon av hvilke brønner som produseres.

## Referanser
By;Alarm

**By;Alarm** er et motarrangement til bransjetreff og prisutdelinger som , Spellemannprisen og Alarmprisen. Målet er å skape litt oppmerksomhet rundt artister som ofte blir kategorisert som «for sært» eller «lite markedsførbart». 
 
By;Alarm er ikke en erstatning eller konkurrent til by:Larm, men et bredere og modigere alternativ for genuint musikkinteresserte. Ved booking av artister gjøres det på grunnlag av egenart og kunstneriske kvaliteter heller enn markedsførbarhet.

By;Alarm blir blant annet arrangert av Metronomicon Audio.

## Eksterne lenker
* Hjemmeside
S&P 500

**S&P 500** (Standard & Poor's 500) er en aksjeindeks over de 500 største amerikanske virksomheter. Indeksen ble opprettet i 1957. Ti av virksomhetene er og teknisk sett ikke hjemmehørende i USA. Aksjene utvelges av en komité som representerer et bredt utsnitt av alle amerikanske industrier, og altså ikke bare de 500 største virksomhetene.

Indeksen er markedsvektet på samme måte som den danske OMXC20-indeksen, men er siden 2005 en *float*-justert indeks, som den danske OMXCB. At den er *float*-justert vil si at kun aksjer tilgjengelige i fri handel inngår i indeksen, altså for eksempel ikke aksjer eiet av kapitalfond eller lignende.

Aksjeindeksen styres av virksomheten Standard & Poor's (S&P), som er en divisjon av virksomheten S&P Global som blant annet utgir finansielle publikasjoner og analyser. S&P har i likhet med Københavns Fondsbørs en rekke andre indekser, som følger forskjellige segmenter av aksjemarkedene, både i USA og internasjonalt.

## Eksterne lenker
*
Russian Trading System

**Russian Trading System**, RTS er aksjebørsen i Moskva. Børsen åpnet i 1995.
RTS er også en aksjeindeks med aksjer på samme børs.

## Eksterne lenker
*
Hustavler

***En Hustavle*** er et dikt skrevet av Arnulf Øverland. Det kom ut i 1929.

Diktet handler mye om det at vi må ta vare på hverandre. Vi må glede mens vi kan, for det kan fort være for sent. 

*Hustavler* er et formaningsdikt som er vanlig å finne i mange eldre, men også noen nyere hjem. Diktet er ofte brodert med rød tråd på hvite bakgrunn.
Andersdal

**Andersdal** (nordsamisk: *Nieidavuovdi*) er ei bygd i Tromsø kommune. Den ligger på østsida av Balsfjorden, like ved grensa til Balsfjord kommune, og rundt 45 kilometer kjøreavstand fra Tromsø sentrum (16 km i luftlinje).

Det er flere gårdsbruk i bygda. Om sommeren går både sauer og kyr på utmarksbeite inne i Andersdal, og holder stier og skog fra å gro igjen. Grunnkretsen Andersdal hadde 76 innbyggere i 2015.

Fylkesvei 294 går gjennom bygda.

Andersdal er omgitt av natur som består av fjell, elv og fjord. Om sommeren er det mulig å fiske i Andersdalelva, der finnes både røye og ørret. Elva utløper i Balsfjord, i og utenfor utløpet kan man drive med bading og andre vannaktiviteter sommerstid. Det er bra forhold for å gå på fjellturer i Andersdal, både sommerstid og vinterstid. Det er mange fjelltopper å velge i, Durmålstinden (1061 moh), Gorzelvtinden (1072 moh), Snymannen (1196 moh), Andersdaltinden (1221 moh), Svartnestinden (1214 moh), Tverrbotnfjellet (1299 moh), Pernilsfjellet (1212 moh) og Stortinden (1320 moh).

## Referanser


## Eksterne lenker
*
Plopp (sjokolade)

**Plopp** er en sjokoladebit med tofféfyll. Visuelt og smaksmessig relativ lik Center. Produseres av Cloetta. Plopp ble introdusert i  1949 av *Choklad Thule*, som senere ble kjøpt opp av Cloetta. I forbindelse med oppkjøpet ble Plopp en del av sortimentet til Cloetta ved siden av Center.

## Ulikheter mellom Plopp og Center
Mange stiller spørsmålstegn ved om det er noe forskjell mellom Plopp og Center. Ved første øyekast ser sjokoladebitene helt like ut med unntak av forpakningen. Innholdsdeklarasjonen er identisk. Den enes slogan er *Toffeefylld choklad* og den andre *Choklad med toffeefyllning*. Ifølge produsenten er fyllet i Plopp mer lettflytende enn i Center på grunn av koketiden. Plopps fyll inneholder også mer sukker enn Centers.  Plopp inneholder smakstilsetningen kumarin, til forskjell fra Center som har smak av cola.

## Smakstilsetninger og midlertidige utgaver
I likhet med mange konkurrerende produkter har Plopp i løpet av de siste årene blitt lansert med ulike smakstilsetninger. Allerede på 1980-tallet ble Plopp solgt med både lakris- og cola-smak. I forbindelse med femtiårsjubileument i 1999 ble Plopp med lakrissmak relansert.

I 2004 kom en midlertidig utgave av Plopp med solbærsmak, i 2006 kom Plopp Caffè latte og i 2008 Plopp Tutti Frutti. Vinteren 2009 ble Plopp smaksatt med saltlakris introdusert.

## Referanser


## Eksterne lenker
*
Volund (årbok)

***Volund*** er en skriftserie (årbok) som utgis av  Norsk Teknisk Museum. 

Norsk Teknisk Museum startet i 1952 med utgivelse av årboken *Volund* som inneholder populærvitenskapelige artikler om et bredt utvalg emner innen norsk teknologi- og industrihistorie. Årboken er klassifisert som vitenskapelig tidsskrift. 

## Eksterne lenker
* Siste års utgaver av Volund
Livvaktene (TV-serie)

***Livvaktene*** er en dansk krim- og dramaserie som gikk på DR fra 2009 til 2010. Serien handler om de danske livvaktene som jobber under Politiets Efterretningstjeneste (PET). I serien følger man de tre hovedpersonene *Jasminna el Murad* (Cecilie Stenspil), *Jonas Goldschmidt* (André Babikian) og *Rasmus Pulsen* (Søren Vejby) under deres utdannelse og arbeid som livvakter. Serien er skrevet av Mai Brostrøm og Peter Thorsboe, og er den siste i deres krimtrilogi, som også omfatter seriene *[[Rejseholdet]]* (2000) og *[[Ørnen (TV-serie)|Ørnen]]* (2004). 

I Norge ble den vist på Detektimen på NRK1 fra 23. januar til 27. mars 2009. 

Serien ble tildelt Emmyprisen i kategorien «beste internasjonale drama» i 2009.

## Medvirkende
* Cecilie Stenspil &ndash; livvakt Jasminna el Murad
* André Babikian &ndash; livvakt Jonas Goldschmidt
* Søren Vejby &ndash; livvakt Rasmus Poulsen
* Thomas W. Gabrielsson &ndash; Leon Hartvig, PETs sikkerhetssjef
* Ellen Hillingsø &ndash; Benedikte Tønnesen, politimester for PET
* Ditte Gråbøl &ndash; sekretær Diana Pedersen
* Rasmus Bjerg &ndash; gruppeleder Kurt Birk
* Tommy Kenter &ndash; rettspsykiater Jørgen Boas
* Michael Sand &ndash; livvakt og instruktør Kurt Strøm (*Store Kurt*)
* Kate Kjølby &ndash; Asha, Jasminnas El Murads søster

## Referanser


## Eksterne lenker
*
Porto de Galinhas

**Porto de Galinhas** er en liten havneby som ligger i den brasilianske delstaten Pernambuco. Porto de Galinhas ligger en times kjøring fra millionbyen Recife. Lokalbefolkningen lever for en stor del av turisme. 

Porto de Galinhas er et populært feriemål for skandinaviske turister.
Jan Hermansson

**Jan Hermansson** (1942-2019) var en svensk aikidoka. Han ble tildelt graden syvende dan i aikidoorganisasjonen Aikikai og bærer tittelen *shihan*.

Hermansson begynte å trene judo i 1959 for budopioneren Gerhard Gosen i Stockholm. De begynte begge å eksperimentere med aikido etter hva de kunne forstå av bildene i en bok og av filmet aikido. I 1962 dro de sammen igang aikidotrening. Fra bildene og filmene misforsto de hakamaen, den vide buksekjolen som aikidoutøvere ofte bærer utenpå den hvite drakten (keikogi), og trodde at den var en kjole. Hermansson fikk sydd en slik kjole, som sprakk under en oppvisning ved Fallskärmsjägarskolan i Karlsborg der Hermansson gjorde sin militærtjenste. Sammen med Gosen reiste Hermansson til Frankrike og trente aikido for Tadashi Abe. I 1965 flyttet Hermansson til Japan, der han trente aikido på Aikikai hombu dojo og livnærte seg blant annet som vinduspusser og fribryter. I Japan ble han gradert til fjerde dan, en grad som på den tiden temmelig få vestlige hadde; herav kallenavnet *Janne Yondan* («Janne fjerde dan») som han fikk i Japan. Blant de lærerne på Hombu dojo han nevnte med særlig respekt er Sadateru Arikawa. Hermansson vendte tilbake til Sverige i 1980 og begynte å trene og instruere på Farsta aikidoklubb.

## Referanser
Politiets Efterretningstjeneste

**Politiets Efterretningstjeneste ** (forkortet **PET**) er Danmarks sikkerhetstjeneste, opprettet i 1939 og underlagt Rigspolitiet.

En forløper til PET var Det sønderjyske Politiadjudantur, som ble opprettet i 1933.

## PETs oppgaver
PETs formål er først og fremst å forebygge og motvirke de forbrytelser som er nevnt i den danske straffelovens kapitel 12 og 13. Kapitel 12 handler om «Forbrydelser mod statens selvstændighed og sikkerhed» (fritt oversatt «Forbrytelser mot statens selvstendighet og sikkerhet»). Kapitel 13 handler om «Forbrydelser mod statsforfatningen og de øverste statsmyndigheder m.v.» (fritt oversatt «Forbrytelser mot statsforfatningen og de øverste statsorganer mv.». 
  
PETs hovedoppgaver kan skrives med følgende overskrifter
* Kontraspionasje
* Kontraterrorisme
* Kontraekstremisme
 
PET har også en rekke oppgaver som utgjør forebyggende sikkerhet, f.eks. sikkerhetskoordinering, personbeskyttelse, dokumentsikkerhet og lignende.

## Organisasjon og personale
PET har hatt flere navn gjennom tidene. Det hele startet i 1939, da den første landsdekkende etterretningstjeneste ble grunnlagt, nemlig «Sikkerhedspolitiet» (SIPO). Etter 2. verdenskrig ble etterretningstjenesten gjenopprettet, dog nå under navnet «Rigspolitichefens Efterretningsafdeling» (REA). I 1951 ble det foretatt enda et navneskifte som ledd i en omlegging, og etterretningstjenesten kom fra nå av til å hete «Politiets Efterretningstjeneste» eller PET. I 1958 ble PET lagt inn under Rigspolitiet med direkte referat til justisministeren, og i 1966 ble PET landsdekkende, og slik har PET fungert siden den gang.

PET har hovedkontor i Søborg, og har mindre kontorer i Århus og Odense, men har også kontaktpersoner i andre politikretser.

Personalet utgjør ca. 650 personer, og består av politifolk, kontorpersonale, jurister og andre akademikere, kommunikasjonsfolk, oversettere og teknikere. PET ledes av en politimester, som bistås af to visepolitimestere og en sjefskriminalinspektør.

Sjefen for PET refererer som noe spesielt direkte til justisministeren konkret representert ved sjefen for departementets politikontor.

To utvalg, Wamberg-udvalget og Folketingets utvalg vedrørende Efterretningstjenesterne, kontrollerer PET.

## Kritikk
I 1999 ble det av Folketinget nedsatt en kommisjon (PET-kommissionen) som skulle undersøke PETs etterretningsvirksomhet i forhold til politiske partier og ideologiske bevegelser i Danmark i perioden 1945-1989.

## Se også
* Rigspolitiet
* Justitsministeriet
* Hans Jørgen Bonnichsen – leder av PET i perioden 1997-2006
* Politiets aktionsstyrke

## Referanser


## Eksterne lenker
*
Kjell Magne Yri

**Kjell Magne Yri** (født 5. november 1943) er en norsk prest, lingvist og oversetter.

Yri var født i Hareid, og som barn lærte han å lese gresk og esperanto, og han hadde også et visst kjennskap til swahili. Han ble cand. theol. ved Menighetsfakultetet i Oslo i 1970. Han er mest kjent for oversettelsen av Det nye testamente til sidamo.

## Referanser
Oslo Mikrobryggeri

**Oslo Mikrobryggeri** er et bryggeri og bryggeripub i Oslo. Bedriften var ved etableringen i 1989 blant de første nyetablerte bryggeriet på 1900-tallet i landet, bare slått av det kortlivede Jæren bryggeri. Det var det første pubbryggeriet i Norden. I 2009 var Oslo Mikrobryggeri det eneste bryggeriet i Oslo.

Bryggeriet og puben ligger i tilknytning til hverandre med inngang i Holtegata på Hegdehaugen (adresse Bogstadveien 6), og bryggekjelene kan ses gjennom glassvegg fra puben. Alt øl som selges er brygget på stedet i småskala, såkalt mikrobryggeri i motsetning til industribryggeriene. 

Bryggeriet bruker fersk aromahumle, som bryggeriet mener gir bedre smak enn det ølet industribryggeriene leverer. Ølet lagres i 2-3 uker, som er mye kortere enn vanlig i industribryggeriene. Øltypene i 2009 er pils (Oslo pils), steamer, bitter, porter, India Pale Ale, stout og amber.

## Referanser


## Eksterne lenker
*
Ole Böhn

**Ole Böhn** (født 15. september 1945 i Oslo) er en norsk fiolinist, kjent som solist i Den Norske Opera (første konsertmester 1978 -2012). Han har blant annet opptrådt som solist med samtlige norske symfoniorkestre, Danmarks Radios Symfoniorkester, London Sinfonietta, Det Belgiske Nasjonalorkestret, Residentie Orkestret, Den Haag, Cleveland Orchestra, San Francisco Orchestra.

## Utdannelse
Etter å ha studert med Ernst Glaser i Oslo og Louise Behrend ved Juilliard School (1962–63), avla han diplom ved Det Kongelige Danske Musikkonservatorium i København (1969), og debuterte samme året. Siden studerte han med Max Rostal ved Staaliche Hochschule für Musik i Köln og tok Konzertexamen i 1971.

## Karriere
Som kammermusiker har han spilt i den prisbelønte Trio du Nord (12 år) og Leonardokvartetten (1997–2000). Han startet Vigelandkvartetten i 2004.
Videre har han vært konsertmester ved Sjælland Symfoniorkester (1975–76) og hatt internasjonale vikariater som konsertmester i blant annet Hamburger Staatsoper, Det Kongelige Kapel i København, Beethovenorkestret i Bonn, Oslo-Filharmonien, KORK, Orquestra Petrobras Sinfonica og Theatro Municipal, Brasil.
Han har undervist ved Det Kongelige Danske Musikkonservatorium, Barratt Due musikkinstitutt. Han har også gjestet andre undervisningsinstitusjoner, som Norges musikkhøgskole og Oberlin Conservatory of Music. 

Siden 2009 har Bøhn vært professor ved Sydney Conservatory of Music.
Han har blant annet vært formann i Norsk Tonekunstnersamfund (1988–2012), viseformann 1978–1988 og styremedlem 1977–1978.

Ole Bøhn urfremførte Elliott Carters fiolinkonsert, som ble skrevet og tilegnet ham, med San Francisco Symphony Orchestra med  Herbert Blomstedt som dirigent.

Siden 1999 har Ole Bøhn arrangert sommerkonserter i Vigeland-museet i Oslo.

## Utgivelser
* London Sinfonietta, *[[Elliott Carter]]s Violin Concerto* (Virgin, 1992).  Solist, ga Grammy (1994) for *best contemporary composition*.
* Edvard Grieg : Fiolinsonater opus 8, 13 og 45 med Einar Steen Nøkleberg, klaver (Sound Star Ton)
* Roger Sessions: Concerto for violin and orchestra (Albany Records)
* Welcome to the Baroc (Denon) 1971
* Finn Arnestad: Fiolinkonsert med London Symphony Orchestra/ Kjell Ingebretsen (Norsk Komponistforening)
* Arvid Kleven: Fiolinsonate med Geir Henning Braaten (Simax)
* Johannes Brahms: Sonater opus 78 og 108 med Einar Steen- Nøkleberg, klaver (Snowflake) 1972

## Utmerkelser
* Kunstnerforeningens *storkors.*
* Fartein Valen-prisen 2002.
* Kongens Fortjenstmedalje i gull 2006.
* Augusta Jerwells Premie fra Den Norske Opera 2007.
* Bydelsprisen Frogner Bydel 2005
* Æresmedlem Dansk Solistforbund 2012
* Æresmedlem Norsk Tonekunstnersamfund 2013

## Referanser
Crash Bandicoot 2: Cortex Strikes Back

***Crash Bandicoot 2: Cortex Strikes Back*** er et plattformspill utviklet av Naughty Dog og utgitt i 1997 av Sony Computer Entertainment til PlayStationplattformen. Spillet ble det tiende mest solgte spillet til PlayStation. Spillet følger Crash Bandicoot, og går ut på å samle flest mulig krystaller.

## Handling
Spilleren får kontroll over karakteren Crash Bandicoot, og hele målet med spillet er å samle 25 krystaller til Crash sin nemesis Doctor Neo Cortex. Krystallene er spredt mellom 25 forskjellige nivåer, og er tilgjengelig via forskjellige «Warp Rooms» i spillet. Hvert «Warp Room» inneholder fem nivåer. Når alle fem nivåene er ryddet, må spilleren beseire en annen karakter før man får tilgang til neste Warp Room.

Spilleren får også en viss mengde liv, som går tapt etter hvert bår Crash blir angrepet av en fiende, eller han faller i vann eller dype groper. Hvis spilleren går helt tom for liv, er spillet over. Det er også mulig å finne «Wumpa Fruit» som kan gi spilleren ett ekstra liv, men bare hvis 100 frukt blir samlet inn.

## Referanser


## Eksterne lenker
*
The O2

**The&nbsp;O<sub>2</sub>** er et stort underholdningssenter i London, i en bygning tidligere kjent som Millennium Dome. Bygningens tak har en diameter på 365 meter som holdes oppe blant annet av tolv tårn som rager hundre meter opp i været.

The&nbsp;O2 ble åpnet ved årtusenskiftet 1999/2000 som «Millennium Dome» for å feire det nye årtusenet, og i hele 2000 huset den en millennium-utstilling. Utstillingen var godt besøkt, men lokket likevel ikke så mange som man hadde regnet med, og den gikk derfor med tap. Utstillingen stengte som planlagt i slutten av 2000. 

Det ble i flere år diskutert hva bygget skulle benyttes til i fremtiden, og etter en innvendig ombygging ble bygningen nyåpnet i 2007 som et underholdningssenter med navnet The O2. 

Senteret har to arenaer:

* The&nbsp;O2 Arena med plass til 20&nbsp;000 gjester; til bruk for konserter og sportsevenementer
* IndigO2 med plass til 2&nbsp;200 personer

Anlegget inneholder også et utstillingslokale, en kino, restauranter og barer.

## Referanser


## Eksterne lenker
*
O2 Arena

**O2 Arena** kan vise til:

*The O<sub>2</sub> – underholdningskompleks i det tidligere Millennium Dome, North Greenwich
*O2 World Berlin - navnet på Mercedes-Benz Arena (Berlin), fra 2008 til 2015
*O<sub>2</sub> World (Hamburg)
*The O2 (Dublin) – tidligere navn på 3Arena i Dublin, og det tidligere konsertlokalet Point Theatre
*O<sub>2</sub> Arena (Praha)
Orbis Latinus

**Orbis Latinus** av dr. Johann Georg Theodor Grässe er en latin-tysk ordbok over stedsnavn.

Grässes geografiske ordbok gjengir de latinske navnene på nasjonalstater, landområder, byer, berømte plasser, distrikter, hav, innsjøer, fjell og elver fra alle deler av verden. Utgaven er således den mest omfattende «Index latinus nominum locorum» som er laget.

## Dictionaria-utgavene (lingua latina)
**Orbis Latinus, oder Verzeichniss der lateinischen Benennungen der bekänntesten Städte etc., Meere, Seen, Berge und Flüsse in allen Theilen der Erde, nebst einem deutsch-lateinischen Register derselben*. Verlag Schönfeld. Dresden. (+ Dulau & Co./Trübner & Co. Williams & Norgate. London og Kemik & Zoon. Utrecht) 1861.
**Orbis Latinus, oder Verzeichnis der wichtigsten lat. Orts- u. Ländernamen*. 2. opplag. Transpress. Berolini 1983.

## Referanser


## Eksterne lenker
* 1. Utgave «cum indice Theodisco-Latino» &#91;PDF&#93;.
* 2. utgave html
Barb Wire (film)

***Barb Wire*** er en film fra 1996 som er basert på Dark Horses tegneserie *[[Barb Wire]]*. Filmen ble produsert av Brad Wyman, og hadde blant annet Pamela Anderson Lee i en rolle.

Filmen var ment som en bro for Anderson fra TV-skuespill til filmbransjen. Handlingen var løst basert på filmen *[[Casablanca (film)|Casablanca]]*, og Anderson spilte en leiesoldat og nattklubb-eier i en kybernetisk framtid. Hun skal passe på et par kontaktlinser som en nødvendige for å avsløre en politisk skandale.

## Handlingsreferat
I 2017, under den andre amerikanske borgerkrigen er USA herjet av den lange konflikten. Barb Wire Hammerhead eier en nattklubb i byen Steel Harbour. Hun tjener også penger som leiesoldat og dusørjeger. Politimester Willis angriper nattklubben hennes, på leting etter Dr. Corrina Devonshire, også kalt Cora D, en tidligere forsker for amerikanske myndigheter.

Devonshire sitter på hemmelig informasjon om et nytt biologisk våpen kalt «Red Ribbon» som ble utviklet av hennes tidligere overordnede. De har gitt oberst Victor Pryzer i oppgave å finne Dr. Devonshire, slik at de kan avslutte den andre borgerkrigen ved å slippe løs viruset på United Front-territoriene. Dr. Devonshire håper å flykte til Canada for å gjøre denne informasjonen offentlig. Devonshire dukker opp ved Hammerhead. Hun blir ledsaget av Axel Hood, en frihetskjemper som Barb hadde elsket ved krigens utbrudd. Men de to ble skilt under konflikten.

Axel forsøker nå å hjelpe Cora med å komme seg til Canada. Men de må også sørge for at Cora får tak i ett par linser for å unngå identifikasjon gjennom scanning av netthinnen hennes ved Steel Harbour flyplass. I stedet for å gi linsene til Cora og Axel, forsøker Barb å inngå en avtale med «Big Fatso» som er verdt en formue på en svartebørs. Barb krever en million dollar, og en bevæpnet eskorte til flyplassen - hvor hun viss nok planlegger å sette seg på flyet til Canada.

## Rolleliste
* Pamela Anderson &ndash; Barbara "Barb Wire" Kopetski
* Temuera Morrison &ndash; Axel Hood
* Victoria Rowell &ndash; Dr. Corrina "Cora D" Devonshire
* Jack Noseworthy &ndash; Charlie Kopetski
* Xander Berkeley &ndash; Alexander Willis
* Steve Railsback &ndash; oberst Pryzer
* Udo Kier &ndash; Curly
* Candace Kita &ndash; Dancer

## Soundtrack
* * Welcome to Planet Boom* – Pamela Anderson-Lee, Tommy Lee
* * She's So Free* – Johnette Napolitano
* * Spill the Wine* – Michael Hutchence
* * Word Up!* – Gun
* * Don't Call Me Babe* – Shampoo
* * Hot Child in the City* – Hagfish
* * Let's All Go Together* – Marion
* * [[Dancing Barefoot]]* – Die Cheerleader
* * Scum* – Meat Puppets
* * Ca Plane Pour Moi* – Mr. Ed Jumps the Gun
* * None of Your Business [Barb Wire Metal Mix]* – Salt 'N' Pepa

## Eksterne lenker
* 
* Sci-Fi Universe article from May 1996 at PamWatch.com
Rite

En **rite** er en, ofte religiøs, handling eller hendelse som består av eller inneholder et eller flere ritualer. Et ritual er et (tradisjonelt) handlingsmønster som følger visse retningslinjer og som har et symbolsk innhold, mens riten er den begrunnende og kontekstuelle overbygning for et gitt ritual. Overgangsritene er handlinger som symbolsk markerer en overgang i et individs tilværelse. Disse er som regel knyttet til fødsel, pubertet, familiestiftelse og død, men kan også knyttes til endring i status, alder, bosted osv. Andre typer riter kan være kalenderriter, som knytter seg til ukentlige, månedlige eller årlige markeringer, kriseriter, som anvendes ved for eksempel sykdom eller ulykke eller oppfyllelsesriter som tjener til å oppfylle et religiøst krav eller en fordring, (f. eks. pilegrimsreisen i islam og nattverden i kristendommen.)

## Se også

* Bjønndansen
* Omskjæring
* Dåp
* Konfirmasjon
* Mikvé
* Vielse
* Gravferd
* Rituell taushet
*

## Litteratur

* Ronald Grambo: *Norske trollformler og magiske ritualer*. Oslo 1979, s. 123 og 158-159.
Crash Tag Team Racing

***Crash Tag Team Racing*** er et racingspill utgitt av Sierra Entertainment og utviklet av Radical Entertainment for PlayStation 2, Nintendo GameCube, Xbox, og PlayStation Portable. En Nintendo DS-version, som skulle utvikles av Sensory Sweep Studios (ikke Radical Entertainment) skulle også utgis, men ble kansellert. Grunnen til dette er ukjent. Spillet ble utgitt i Nord-Amerika 19. oktober 2005, i Europa 4. november 2005, og i Japan 1. desember 2005.

*Crash Tag Team Racing* er tolvte del i *[[Crash Bandicoot]]*-serien. Det er den tredje *Crash Bandicoot*-tittelen i racingsjangeren, den første og den andre var henholdsvis *[[Crash Team Racing]]* og *[[Crash Nitro Kart]]*.

Handlingen fokuserer på utnyttelsen av hovedpersonen Crash Bandicoot, som er alliert med sin søster Coco og vennen Crunch. De er nødt til å vinne hver eneste konkurranse i Von Clutch MotorWorld før fienden rekker det, for å få tak i eiendomsretten til en falleferdig fornøyelsespark ved å finne parkens savnede Power Gems før hans nemesis, Doctor Neo Cortex, klarer det.

Doctor Neo Cortex, er en sprø forsker som også ønsker å vinne hele konkurransen for sine egne onde formål. Cortex har en håndlanger ved navn Doctor N. Gin, og hans niese Nina. Spillet introduserer også ett par nye spillbare figurer. Blant annet Ebenezer Von Clutch, en forvirret tysk cyborg, og racerbil-sjåfør Pasadena O'Possum fra Texas.

## Referanser


## Eksterne lenker
*
Canmore

**Canmore** er en by i den kanadiske provinsen Alberta. Den ligger i dalen Bow Valley, og på grunn av klimaet er byen et stort vintersportssted. Byen ligger øst for Banff nasjonalpark og 110 km vest for Calgary.

I 2011 hadde Canmore  innbyggere og dermed var befolkningsveksten fra 2006 på 2,1&nbsp;%.

Konkurransene i nordiske grener og skiskyting under OL i Calgary i 1988 ble arrangert i *Canmore Nordic Centre Provincial Park* i Canmore. Byen arrangerte VM i skiskyting 1994, hvor det kun ble kåret verdensmestre i lagøvelsen. Det ble også arrangert verdenscuprenn i langrenn i byen i sesongen 2005/06 og sesongen 2007/08.

Langrennsløperen og den olympiske mesteren i langrennssprint i 2006, Chandra Crawford, er født på dette stedet.

## Referanser


## Eksterne lenker
*
Jacobus de Voragine

**Jacobus de Voragine**, tidvis også skrevet «Varagine» eller på tysk «Vorago» (født ca. 1230 i Varazzo nær Genova i nordøstre Italia, død 13. juli 1298) var erkebiskop, kronikør og kirkelig hagiograf (helgenbiograf), mest kjent som forfatter av verket *[[Legenda aurea]]*. 

Han ble beatifisert til helgen i 1816 av Pius VII, som fredens beskytter, og fikk 13. juni som sin personlige minnedag.

## Biografi
Jacobus gikk i 1244 inn i Dominikanerordenen som munk, og studerte trolig i Paris, Köln og Bologna. Han ble i 1266 kalt til professor i teologi. Han var kjent som en glimrende foredragsholder, og arbeidet som reisende predikant ved siden av å undervise i ulike religiøse skoler. Han skal også ha stått bak en tidlig Bibeloversettelse i folkemålet (lingua volgare), som det dessverre ikke finnes bevart noe kjent eksemplar av. 

Fra 1267 til 1278 og fra 1281 til 1286 fungerte han som provinsarie i Lombardia. I 1286 vikarierte Jacobus for pave Honorius IV i Genova i striden mellom ghibellinerne og guelferne. Han ble i 1288 valgt til erkebiskop i Genova, men ble først i 1292 innsatt i embetet.

Jacobus' grav befinner seg i San Domenicokirken i Varazze. Hans minnedag er 13. juli.

## Forfatterskap
Det var mellom 1263 og 1273 at han skrev den latinske legendesamlingen *[[Legenda aurea]]*, som handlet om helgenenes liv og virke. *Den gyldne legende* var blant middelalderens mest leste bøker, og var også en av de første bøkene som ble publisert etter boktrykkerkunstens oppfinnelse. Verket virket med sin enkle fortellerstil som forbilde for en rekke senere legendesamlinger og førte til sterkere helgendyrkelse. 

En annen populær bok av Jacobus var *Chronicon Ianuense* (*Genova historie*).

Jacobus skrev også *Sermones de sanctis de tempore*, *Defensorium contra impugnantes Frates Praedicatores*, *Summarium virtutum et vitiorum* og *De operibus et opusculis Santi Augustini*.

## Referanser


## Eksterne lenker
* 
* Sermones.net : *Thesaurus sermonum Iacobi de Voragine* (Predigten, lat.)
* 
* 
* The Golden Legend
Herman Donners

**Herman Donners** (født 5. august 1888, død 1915) var en belgisk sportsutøver som deltok i de olympiske leker 1908 i London og 1912 i Stockholm.

Donners vant en olympisk sølvmedalje i vannpolo under Sommer-OL 1908 i London. Belgia vant over Nederland med 8-1 i kvartfinalen og de beseiret Sverige, med 8-4 i semifinalen men tapte finalen til Storbritannia med 2-9.

Fire år senere, under Sommer-OL 1912 i Stockholm var Donners med på det belgiske vannpololaget som kom på tredjeplass bak Storbritannia og Sverige
    
## OL-medaljer
* 1908  London -  Sølv i vannpolo,  Belgia
* 1912  Stockholm -  Bronse i vannpolo,  Belgia

## Referanser


## Eksterne lenker
*
Irish stew

**Irish stew** er en  tradisjonell irsk matrett. Matretten har blitt kjent over hele verden. Det benyttes lammekjøtt og forskjellige typer av grønnsaker. I enkelte oppskrifter er grønnsakene most. Det skal være mye væske i gryta, nesten som en suppe.

## Referanser


## Eksterne lenker
* 
* «Irish stew», *Matprat.no*
Edvard Drabløs

**Edvard Drabløs** (1883–1976) var en norsk skuespiller, instruktør og teatersjef. Han var tilknyttet Det Norske Teatret fra 1912, i åra 1915–16 og 1950–51 som teatersjef. 

Drabløs vokste opp i Velledalen i Sykkylven kommune på Sunnmøre. En kort periode fra 1920 til 1925 ledet han sitt eget teaterensemble, som etter hvert fikk navnet Drabløs Teater. 

## Filmografi
*1965 – *Bleikeplassen* – Krister (TV)  
* 1957 – *[[Ni liv (film)|Ni liv]]* – skolelæreren 
* 1953 – *[[Skøytekongen]]* 
* 1951 – *[[Storfolk og småfolk]]* – bestefar 
* 1951 – *[[Vi gifter oss]]* – Hansen 
* 1950 – *[[To mistenkelige personer (film)|To mistenkelige personer]]* – løsgjenger 
* 1946 – *[[Om kjærlighet synger de]]* 
* 1942 – *[[Trysil-Knut (film)|Trysil-Knut]]* – Pål Skolemester 
* 1941 – *[[Gullfjellet (film)|Gullfjellet]]* – en bonde 
* 1940 – *[[Tørres Snørtevold]]* – Tørres far 
* 1940 – *[[Godvakker-Maren]]* – Andreas, svoger til Endresen 
* 1939 – *[[Gjest Baardsen (film)|Gjest Baardsen]]* – en fisker 
* 1938 – *[[Bør Børson Jr. (norsk film 1938)|Bør Børson Jr.]]* – Bør Olderdalen, 'Gammel bør' 
* 1935 – *[[Samhold må til]]* – far til Øyvin 
* 1934 – *[[Liv (1934)|Liv]]* – en bonde 
* 1921 – *[[Felix (film)|Felix]]* – losen Abraham 
* 1921 – *[[Jomfru Trofast]]* – Albertus Kvalhei, Tones onkel 
* 1920 – *[[Fante-Anne]]* – sorenskriveren
## Priser og utmerkelser
* Ridder av 1. klasse av St. Olavs Orden 1953.
* Statens kunstnerlønn fra 1959
* Oslo bys kulturpris 1970
* Tore Bjørn Skjølsviks statue av Edvard Drabløs ved Velledalen Grendahus ble avduket i 1983

## Referanser


## Eksterne lenker
*
Fernand Feyaerts

**Fernand Feyearts** (født 1880, død 1927) var en belgisk sportsutøver som deltok i de olympiske leker 1900 i Paris og 1908 i London.

Feyearts vant sin andre olympiske sølvmedalje i vannpolo under Sommer-OL 1908 i London. Belgia vant over Nederland med 8-1 i kvartfinalen og de beseiret Sverige med 8-4 i semifinalen, men tapte finalen til Storbritannia med 2-9. 
 
## OL-medaljer
*  1900  Paris - Sølv i vannpolo,  Belgia
*  1908  London - Sølv i vannpolo,  Belgia

## Referanser


## Eksterne lenker
*
Stjeling (basketball)

En **stjeling**, oftest omtalt som en **steal**, er et basketballuttrykk som brukes når en forsvarsspiller får tak i ballen på en lovlig måte fra angrepsspilleren uten at et skudd har inntruffet. Dette kan gjøres ved å endre ballens bane og ta kontroll over den, ta ballen imot eller ved å tippe ballen videre, eventuelt til en lagkamerat, ved en pasning eller dribling. Forsvarsspilleren må ikke være nær motstanderens hånd da dette blir dømt som en feil.

Å stjele ballen krever hurtighet og gode reflekser, noe som også er viktig for å være en generelt god forsvarsspiller. Likevel, i motsetning til en blokkering, er ikke en stjeling en perfekt egenskap som gjenkjenner en god forsvarsspiller. En mislykket stjeling kan føre til at forsvarsspilleren kommer ut av posisjon uten å ha mulighet for å komme tilbake i sin posisjon, derfor er en stjeling et sjansespill. De beste spillerne til å stjele ballen er smarte når det gjelder plassering av bena og tidspunkt for å prøve på stjelingen, slik at de lett kan komme seg tilbake i posisjon igjen. En vellykket stjeling er dermed nokså bra da dette kan føre til et raskt angrep for det forsvarende laget.

Dersom en spiller mister ballen på grunn av en stjeling blir det oppført som en turnover.

Det er ingen spesiell posisjon som er en favør å spille i når noen skal få til en stjeling. Selv om det som oftest er små og raske guarder som får stjelinger finnes det mange unntak. Deriblant kan Rick Barry, forwarden som ledet NBA i stjelinger i 1975-75-sesongen, og Hakeem Olajuwon nevnes.

NBA startet å føre opp stjelinger i 1973-74-sesongen da deres konkurrent, ABA, hadde startet å føre opp dette i 1972-73-sesongen. Kendall Gill og Larry Kenon ligger likt med mest stjelinger i en sesongkamp i NBA med elleve hver. Kenons rekord satte han den 26. desember 1976, mens Gill satte sin den 3. april 1999.

Han som har flest stjelinger i NBA gjennom tidene er John Stockton med 3 265 i hans karriere, mens den beste gjennom tidene med flest stjelinger per kamp er Alvin Robertson med et gjennomsnitt på 2,71 stjelinger per kamp.
Pingxiang (Chongzuo)

**Pingxiang** (kinesisk: 凭祥; pinyin: *Píngxiáng*) er et byfylke i den autonome region Guangxi i Folkerepublikken Kina. Det ligger i byprefekturet Chongzuo.

Befolkningen var på  innbyggere i 1999. Det har et areal på 650 kvadratkilometer.

Pingxiang ligger ved Kinas grense mot Vietnam. Kinas nasjonalvei 322 løper gjennom sentrum av selve byen Pingxiang, og det gjør også jernbanenlinjen fra Nanning som fortsetter videre over grensen og sør til Hanoi. En motorvei inn i Vietnam går også gjennom området. 

Zhennanpasset ca. 10 km fra selve byen Pingxiang, der slaget ved Bang Bo fant sted under den sino-franske krig, kalles nå «Vennskapsporten» (*Youyi Guan*) og er innfallsporten til Vietnam. 

## Administrative enheter
Pingxiang består av storkommunene Pingxiang 凭祥镇, Youyi 友谊镇, Shangshi 上石镇 og Xiashi 夏石镇, og av kommunen Puzhai 浦寨.

## Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

## Referanser


## Eksterne lenker
* Lokalregjeringens hjemmeside
Joseph Werbrouck

**Joseph Werbrouck** (født 10. januar 1882, død 3. juni 1974) var en belgisk syklist som deltok i de olympiske leker 1908 i London.

Werbrouck vant en olympisk bronsemedalje i sykling under OL 1908 i London. Han kom på tredjeplass på 20 kilometer bak de britiskke syklistene Benjamin Jones og Clarence Kingsbury.

## OL-medaljer
* 1908  London -  Bronse i sykling, 20 kilometer

## Eksterne lenker
*
Stallogargo

**Stallogargo** (nordsamisk: *Stállogárggu*) er ei lita bygd i Hammerfest kommune i Finnmark. Stallogargo ligger på Kvaløya og har broforbindelse over Kvalsundbrua til fastlandet. Det er ca. 30 minutters kjøring med bil fra Hammerfest. Det bor ca. 75 innbyggere i bygda (2009). Navnet Stallogargo har sitt opphav fra en stor stein like utenfor bygda, som ifølge lokalbefolkningen er en samisk Stallo.
Sámal Petur í Grund

**Sámal Petur Martinsson í Grund** (født 1958) er en færøysk politiker, som siden 2021 har vært leder for sentrumspartiet Sjálvstýri. I 2026 ble han medlem av Lagtinget. Han har tidligere representert partiet i Færøyenes landsstyre.

## Liv og virke
Han vokste opp i en sjømannsfamilie i Søldarfjørður. Hans far, Martin í Grund, var formann i kommunestyret (borgermester) i Runavík 1981–1984.

Sámal Petur í Grund er utdannet elektromekaniker og skipper. Han begynte som mekaniker på fabrikktråler. Han virket også noen år som misjonær for Heimamissiónin blant sjøfolk i Danmark og på Færøyene før han gikk tilbake til sjømannsyrket. Han har også vært bestyrer for et sjømannshjem.

### Politisk arbeid
Sámal Petur í Grund ble i 1994 medlem av Færøyenes regjering med ansvar for kommunikasjons-, kultur-, turisme- og havbrukssaker. At Sjálvstýrisflokkurin valgte ham som sin representant i regjeringen, skyldtes for en stor del at partiet hadde mistet sitt mandat fra Eysturoy ved lagtingsvalget. Han måtte fratre i 1997 på grunn av den påtenkte Vágatunnilin. Han hadde truet med å gå til opposisjonen på Lagtinget for å få støtte for sitt forslag om 40 millioner danske kroner til prosjektet. Regjeringssjef Edmund Joensen avviste det som økonomisk uforsvarlig.

Sámal Petur í Grund var innvalgt på Lagtinget på utjevningsmandat fra Eysturoy i perioden 1998–2002 og ledet Sjálvstýrisflokkurins lagtingsgruppe. Han var også formann i Lagtingets justiskomité 1998–2001 og medlem av Lagtingets delegasjon til Vestnordisk Råd 1998–2000.

Det kom til sterke personmotsetninger mellom Sámal Petur í Grund og partilederen Helena Dam á Neystabø, som også satt i Færøyenes regjering. I februar 2001 overtok han hennes plass i regjeringen, som sosial- og helseminister, og i november vant han kampen om partiledervervet. Han trakk seg imidlertid som partileder to uker senere for å avslutte striden. Sámal Petur Grund spilte ingen fremskutt politisk rolle i de nærmeste årene.

Han gikk tilbake til sjømannsyrket, som styrmann og skipper for Strandfaraskip Landsins.

Sámal Petur í Grund var Sjálvstýrisflokkurins 2. varamann til Lagtinget 2008–2011. Han møtte på Lagtinget våren 2009, da Kári á Rógvi hadde studiepermisjon. I 2011 og 2015 stilte Sámal Petur í Grund som lagtingskandidat for partiet Framsókn. I 2019 vendte han tilbake til sitt gamle parti.

Han ble i desember 2021 valgt til partileder i Sjálvstýri.

## Referanser
Akkommodasjon (øyet)

:*Annen betydning: [[Akkommodasjon]]*.

Akkommodere fra latin *accommodare*, av *ad* + *commodare* «å gjøre passende», av *commodus* «bekvem».

**Akkommodasjon** betegner øyets evne til å endre linsens form for å fokusere på forskjellige avstander. Når ciliarmuskelen trekker seg sammen vil linsen få en tykkere form, brennvidden blir kortere, og en fokuserer på et objekt som ligger nærmere.

Som barn har en evnen til å endre øyets brytning tilsvarende ca. 14 dioptrier. Med alderen stivner øyelinsen og ved 50-årsalderen kan akkommodasjonsevnen være redusert til 1-2&nbsp;D, linsen er nær helt stiv, en tilstand betegnet som presbyopi. I tillegg reduseres omstillingshastigheten. Et barn kan endre fokus fra uendelig til 7&nbsp;cm på 350&nbsp;millisekund.

## Kilder
*  akkommodation (optisk tilpasning) i Den Store Danske Encyklopædi
Schloss Wackerbarth

**Schloss Wackerbarth** eller **Wackerbarths Ruh’** er et barokkslott i bydelen Niederlößnitz i Radebeul i Sachsen. Slottet er omgitt av en stor vingård.

Niederlößnitz befinner seg på veien fra Dresden til Meißen, som er hovedområde for Det statlige saksiske vingodset. Godset tilhører i dag Großlage Lößnitz i *Radebeuler Johannisberg*.

## Litteratur
*Große Kreisstadt Radebeul (Hrsg.): *Stadtlexikon Radebeul. Historisches Handbuch für die Lößnitz*, 2005, ISBN 3-938460-05-9
*Hans Beschorner: *Herrensitze der Lößnitz*, i  *Mitteilungen des Landesvereins Sächsischer Heimatschutz*, 1924
*Selskap for bevaring og ny skogplanting i Radebeul (Hrsg.): *Beiträge zur Stadtkultur der Stadt Radebeul* (1997–2007)
*Landesamt für Denkmalpflege Sachsen und Stadt Radebeul (Hrsg.): *Stadt Radebeul. Denkmaltopographie Bundesrepublik Deutschland. Denkmale in Sachsen*, SAX-Verlag, Beucha 2007, ISBN 978-3-86729-004-3
*Georg Dehio: *Handbuch der deutschen Kunstdenkmäler, Bd.1, Mitteldeutschland*. 1914.

## Eksterne lenker
* Website for det saksiske statsvingodset GmbH på Schloss Wackerbarth.
* Arkitektur i produksjonsanlegget. 
* 8. Radebeuler byggherrepris 2004 
* Og snart modnes vinen her ...
Mor Godhjertas glade versjon. Ja

***Mor Godhjertas glade versjon. Ja*** er en diktsamling av den norske forfatteren Jan Erik Vold, utgitt i 1968.

Samlingen var forfatterens femte, etter debuten i 1965, og den representerte et gjennombrudd for forfatteren. Det var også i denne samlingen at Vold introduserte den muntlige «snakketonen» som han senere er blitt kjent for.

Et hovedtema i samlingen er bydikt, fra Volds hjemtrakter på Briskeby i Oslo. Skildringen er livsbejaende; videre er den  personlig, med samtaleaktige henvendelser til flere av Volds venner og kolleger. I «Trikkeskinnediktet» fremsettes nærmest et poetisk program: dikter-jeget tar avstand fra pompøse formuleringer som «*byen ligger bundet / i sitt nett av trikkeskinner*», og velger heller en «*solidarisk*», kompis-aktig tilnærming til trikkeskinnenes samliv med brostein, gatene og med byen.

I samlingens siste, fjerde, del finnes det lange diktet «Selvportrett i Grønligrotta – en novelle», som skildrer en vandring i Grønligrotta i Mo i Rana, slik at den fremstår som en psykologisk prosess, en «urolig, søvnløs natt».

Samlingen inneholder også dikt til/om forfatterens far, journalisten Ragnar Vold, som døde i 1967, året før boka utkom.

## Referanser


## Litteratur
* Kaja Schjerven Mollerin *Historien om Mor Godhjerta* Gyldendal 2019 ISBN 9788205514706
John Aasen

**John Aasen** (født 5. mars 1890 i Minneapolis i Minnesota, død 1. august 1938 i Mendocino i California) var en norsk-amerikansk skuespiller. 

Aasens størrelse ga ham roller der det krevdes lange og store skuespillere.

Ifølge episode 3 i sesong 1 i Linda Eides serie Norsk attraksjon på NRK (mor til John Aasen var fra Rollag i Buskerud) så målte han hele 2,79 meter. Andre mener han skal ha vært 2,67 meter. Andre igjen mener han var kortere. Hans mor og far skal selv ha målt godt over 2 meter.

## Filmografi (utvalg)
*1936 – *Bengal Tiger* 
*1928 – *Should Married Men Go Home? *
*1927 – *Legionnaires in Paris*
*1923 – *Why Worry?*

## Referanser


## Eksterne lenker
*
Norge under Sommer-OL 1908

**Norge under Sommer-OL 1908**. Sekstini sportsutøvere fra Norge deltok i sju sporter, bryting, fekting, friidrett, roing, seiling, skyting og turn under Sommer-OL 1908 i London. Norge kom på åttendeplass med to gull-, tre sølv- og tre bronsemedaljer. Turneren Oskar Bye var Norges flaggbærer under åpningsseremonien.

## Medaljer

## Medaljevinnerne

## Bryting

## Friidrett

 

## Fekting

## Turn

## Roing

## Seiling

## Skyting

## Referanser


## Eksterne lenker
* Norge under Sommer-OL 1908 på Sports Reference
Edvard Larsen

**Martin Edvard Larsen** (1881–1914) var en norsk friidrettsutøver som deltok i de olympiske leker 1908 i London og 1912 i Stockholm.   

Larsen vant en olympisk bronsemedalje i friidrett under Sommer-OL 1908 i London. Han kom på tredjeplass i tresteg, bak britiske Timothy Ahearne og John Garfield MacDonald fra Canada.

Fire år senere, under OL i 1912 i Stockholm kom han på sjetteplass i tresteg og han deltok også på det norske stafett-laget på 4 x 100 meter.  

Larsen ble norsk mester i tresteg 1900, 1906, 1908 og 1911 og i lengdehopp 1906 og 1908. 

Han var ved sin død anført som maskinist.

## OL-medaljer
* 1908  London -  Bronse i friidrett, tresteg  Norge

## Medaljer i norske mesterskap

## Referanser




## Eksterne lenker
*
Mauro Silva

**Mauro da Silva Gomes** (født 12. januar 1968) er en brasiliansk tidligere fotballspiller. Mauro Silva var en kraftfull defensiv midtbanespiller. Han spilte mesteparten av karrieren i den spanske klubben . Han har vunnet VM med Brasil i 1994.

## Referanser


## Eksterne lenker
*
Jorun Solheim

**Jorun Solheim** (født 1944) er en norsk sosialantropolog og kvinneforsker, som er særlig opptatt av kjønn, kultur og modernitet. 

I sin ungdom var Solheim aktiv i Sosialistisk Folkepartis ungdomsorganisasjon Soslialistisk Ungdomsforbund. Hun satt i SUFs sentralstyre, og var i årene 1963–1964 redaktør for organisasjonens blad *[[Rebell (magasin)|Ungsosialisten]]*. Siden var hun engasjert i den norske ml-bevegelsen.

Hun er utdannet mag. art. i sosialantropologi (1970), og var universitetslektor ved Institutt for sosialantropologi ved Universitetet i Oslo i perioden 1971–1983. Fra 1981 til 2001 var hun forsker ved Arbeidsforskningsinstituttet, og fra 1994 til 1999 professor i annenstilling ved Senter for kvinneforskning ved UiO. Hun har vært gjesteforsker ved Stanford University (1992–1993), University of California, Berkeley (2001) og University of Bristol (2002–2003). Hun er nå forsker ved Institutt for samfunnsforskning og var fra 2007 redaktør for Tidsskrift for kjønnsforskning.

Hun er gift med Tian Sørhaug.

## Bibliografi
* *Kjønn og modernitet*, 2007
* *Den usynlige hånd?*, 2002
* *Den åpne kroppen*, 1998

## Eksterne lenker
* Solheim om sin egen og sitt fags utvikling - fra nettstedet ''Kilden''. (Besøkt 5. januar 2011)
Curt Lofterud

**Curt Lofterud** (født 1928, døt 2025) er en svensk forfatter. Lofterud er bosatt i Kromkom kommune, nordvest for Östersund,Sverige. Lofterud har skrevet mange sine bøker sammen med Ingvar Björk og hovedfokus har vært på natur, dyreliv og lokalhistorie. Flere av bøkene er oversatt til norsk og blitt benyttet som lærerbøker i skoleverket. Lofterud har vært styremedlem i *Bild og Ord Akademin* siden opprettelsen i 1983.

## Bibliografi
* *Björkö-Birka* 1970
* *Vandring på fjäll* 1975
* *Längs havsstranden på västkusten* 1976
* *Året om i skogen* 1977
* *OÄ-biten* 1979
* *När djuren har ungar* 1982 (medforfatter Ingvar Björk)
* *Fakta om vikingarna* 1982
* *Fåglar i vår närhet* 1983 (medforfatter Ingvar Björk)
* *Husdjurens ungar* 1983 (medforfatter Ingvar Björk)
* *Längs en bäck* 1983 (medforfatter Ingvar Björk)
* *Vårens blommor* 1983 (medforfatter Ingvar Björk)
* *Sommarens blommor* 1984 (medforfatter Ingvar Björk)
* *Långan* 1984
* *Sevärd natur i Krokoms kommune* 1984
* *Lands naturkalender* 1985 (medforfatter Ingvar Björk)
* *Vinterns blommor* 1985 (medforfatter Ingvar Björk)
* *Höstens blommor och sensommarens* 1985 (medforfatter Ingvar Björk)
* *Bjurälvens naturreservat* 1986
* *Alsen-Näskott* 1986
* *Åkersjön-Bakvattnet* 1986
* *Vårens fåglar* 1987 (medforfatter Ingvar Björk)
* *Rödön* 1987
* *Storulvån, Blåhammaren, Sylarna* 1988
* *Livet kring en stubbe* 1988 (medforfatter Ingvar Björk)
* *Hotagen* 1988
* *Ås* 1989
* *Härjedalens hjärta* 1989
* *Lodjuret Göpa och hennes ungar* 1989 (medforfatter Ingvar Björk)
* *Björnen Binna och hennes ungar* 1989 (medforfatter Ingvar Björk)
* *Djuren på Skansen* 1990 (medforfatter Ingvar Björk)
* *Föllinge* 1990
* *Gräsanden* 1991 (medforfatter Ingvar Björk)
* *Nyckelpigan* 1991 (medforfatter Ingvar Björk)
* *Ekorren 1991* (medforfatter Ingvar Björk)
* *Skogsmusen* 1991 (medforfatter Ingvar Björk)
* *Offerdal* 1991
* *Skogssnigeln* 1992 (medforfatter Ingvar Björk)
* *Skatan* 1992 (medforfatter Ingvar Björk)
* *Igelkotten* 1992 (medforfatter Ingvar Björk)
* *Citronfjärilen* 1992 (medforfatter Ingvar Björk)
* *Vargen Ulva och hennes ungar* 1993 (medforfatter Ingvar Björk)
* *Humlan* 1993 (medforfatter Ingvar Björk)
* *Sparven* 1993 (medforfatter Ingvar Björk)
* *Sju sjöar runt* 1994
* *Min vän Molle* 1995
* *Nära naturen* 1996 (medforfatter Ingvar Björk)
* *Rikkärr* 1996
* *Krokom-Hissmofors-Dvärsätt* 1997
* *Aspåsbygden* 1997
* *Blomsterled Getryggen* 1998
* *Frösön* 1999
* *Älgkon skapade världen* 2002
* *Blomsterfjället Ansätten* 2005
* *Älggropar* 2005

## Priser og utmerkelser
* Årets Pandabok (barneboksklassen) 1994

## Referanser